GiliGold/VAD_KnessetCorpus huggingface dataset:
טליה דולן-גדיש: הצעת החוק שמבקשים היום להביא לקריאה שנייה ושלישית, משנה לחלוטין את ההגדרה של נזק בחוק מס רכוש.
טליה דולן-גדיש: כיום בחוק מס רכוש יש נזק מלחמה, שזה במילים פשוטות נזק ישיר, ונזק עקיף, שזה נזק שלא נגרם כתוצאה מנפילת הסקאד, אבל הפסד רווחים כתוצאה מנפילת הסקאד, כי שולם כסף לעובדים, כי לא באו אנשים למלון, וכן הלאה.
טליה דולן-גדיש: פה יש לנו הצעה לקביעת נזק חדש, שייקרא נזק איבה, וההגדרה שלו היא מאד רחבה.
סאלח טריף: האם היא יכולה לכלול כל פיגוע, לצערנו?
טליה דולן-גדיש: אפילו לא צריך שיהיה פיגוע.
טליה דולן-גדיש: שר הביטחון ושר האוצר יפנו לוועדת הכספים.
צבי הנדל: מדובר בשר אוצר, שר ביטחון וועדת כספים.
צבי הנדל: את מדברת שטויות.
ראובן ריבלין: אנחנו לא דנים פה בחוק, אלא בשאלה האם מדובר בעניין חדש, או לא.
טליה דולן-גדיש: הנזק החדש שמבקשים להוליד אותו פה בתיקון הנוסף הזה לחוק מס רכוש, ייקרא נזק איבה, ונזק איבה זה נזק שנגרם לגופו של נכס - הפסד, מניעת רווח, או אי אפשרות לנצל נכס.
ראובן ריבלין: זה מה שכתוב בחוק.
טליה דולן-גדיש: לאו דווקא כתוצאה מזה שהיה נזק מלחמה, וכבר נגרם נזק.
טליה דולן-גדיש: אנחנו היום חיים עם חוק מס רכוש - לא רק עם הגדרותיו של חוק מס רכוש, אלא גם עם כל הפסיקה שכבר ניתנה בעקבותיו.
ראובן ריבלין: החוק הזה בא לתקן את הפסיקה.
טליה דולן-גדיש: כששם למשל נקבע, שאתה לא יכול לקבוע נזק עקיף, אלא אם כן נגרם נזק מלחמה.
צבי הנדל: סליחה, אנחנו נכנסים למהות.
ראובן ריבלין: בא המחוקק עכשיו, ורוצה להפוך את הפסיקה, ולקבוע דבר חדש.
טליה דולן-גדיש: ופה אתם מבקשים להכניס גם אפשרות פיצוי על כך שירדו רווחיו של המלון, גם אם באותה תקופה לא אירע במלון נזק ישיר.
טליה דולן-גדיש: אני לא נכנסת כרגע לנקודה האם מהותית זה נכון או לא נכון לעשות את זה, אלא אני רק מצביעה בפני ועדת הכנסת שהנושא החדש הוא הגדרה חדשה של נזק, בזמן שהצעת החוק דיברה על הרחבת יישובי הספר.
סאלח טריף: אומרת לך עורכת הדין אנה שניידר, שזה כבר עלה במהלך הקריאה הראשונה.
טליה דולן-גדיש: זה נכון מה שאנה שניידר אומרת, שזה עלה בקריאה הראשונה, אבל אני חושבת שהנושא הוא נושא חדש שלא פורסם ב-BLUEPRINT.
טליה דולן-גדיש: אנה שניידר מתמצאת בדברים האלה הרבה יותר טוב ממני, אבל לדעתי – ופה תתקן אותי אנה שניידר – כשזה לא פורסם ב-BLUEPRINT - -
אנה שניידר: אבל דברי ההסבר התייחסו למצב כמו בעטרות, כאשר נוסח החוק לא מתאים לדברי ההסבר בכך שהוא לא פותר את הבעיה.
אנה שניידר: הציבור כבר ידע שהכוונה היתה לפתור את הבעיה, מכיוון שב-BLUEPRINT היו דברי הסבר די ברורים.
אנה שניידר: צריך במסגרת הדיון בוועדה לתקן את הנוסח, כדי שהוא יפתור את הבעיה שרצו לפתור, אז איך אפשר לומר שזה נושא חדש?
טליה דולן-גדיש: אנחנו חושבים שהתיקון וההתאמה למה שנעשה בדברי ההסבר הם כל כך מרחיקי לכת, והתוספת של הגדרה חדשה של נזק איבה שלא היה קיים קודם, לדעתנו, זה פרופר נושא חדש.
ראובן ריבלין: אדוני היושב ראש, שמעתי בקשב רב את דברי נציגת האוצר, ואני מוכרח לומר לה, שכאשר הוגש החוק, יש כמובן הנחה שניתנת לסתירה אמנם - אבל היא הנחה שאינה ניתנת לסתירה – שאומרת שכאשר הודיעו לכל חבר כנסת על כך שהחוק יבוא בקריאה ראשונה או בקריאה טרומית, הוא נמצא באולם באותה עת.
ראובן ריבלין: ואכן החוק הזה עבר בקריאה טרומית, ואחר כך עבר בקריאה ראשונה.
ראובן ריבלין: ובדיון בקריאה ראשונה, כאשר ה-BLUEPRINT עמד מול עיני כל חברי הכנסת – אלה שקראו אותו או לא קראו - ההנחה המשפטית היא שהם קראו אותו, והיתה עובדה של הרחבה עד כדי שינוי לאור הפסיקה הקודמת של ההגדרה של נזק, זה דבר ברור מאליו.
ראובן ריבלין: חלק מחברי הכנסת, כמו אנוכי, דיבר ונתן דוגמה של מונית שהתפוצצה בירושלים באחת מפעולות הטרור, והנהג לא קיבל את הפיצוי על כך שהרכב שלו הושבת, כי ירושלים אינה אזור ספר, והשאלה היא מה ההבדל.
ראובן ריבלין: אמרתי שברוך חבר הכנסת לנגנטל, על כך שהוא מביא סוף סוף לשינוי אותה פסיקה שניתנה על ידי בית משפט, שלא אפשרה מתן פיצוי לאדם שניזוק כתוצאה מפעולת איבה ברורה ומוחלטת.
ראובן ריבלין: לכן אני מוכרח לומר לעניין העניין החדש, שכל חברי הכנסת היו מודעים לכך – או היו צריכים להיות מודעים – שזאת כוונת החוק, ושאין פה שום עניין חדש, מה עוד שעניין חדש יכול להיות גם פוליטי.
ראובן ריבלין: לכן אני מבקש להצביע על העניין.
צבי הנדל: אדוני היושב ראש, תדגיש שאנחנו לא כועסים על טליה דולן-גדיש חס וחלילה.
סאלח טריף: היא יודעת זאת.
סאלח טריף: זה ויכוח משפטי.
טליה דולן-גדיש: אני יכולה רק לענות, ולהגיד למה לדעתי הדברים לא נכונים.
טליה דולן-גדיש: אני רוצה לרגע לקרוא לכם את דברי ההסבר, ותגידו לי האם מדברי ההסבר עולה שיש להכניס הגדרה חדשה של נזק איבה.
טליה דולן-גדיש: דברי ההסבר, שמדברים על הרחבת הגדרת "אזור" אומרים כך: "באירועים האחרונים התברר כי אזורי תעשייה הנמצאים באזורי התפר, למשל אזורי התעשייה עטרות וברקן" אינם נכללים בהגדרת החוק הקיים, ולמרות ש"נפגעו באופן קשה במהומות" – ואני מדגישה את המילים "נפגעו קשה במהומות" – "אין אפשרות לתת להם סעד באמצעות חוק מס רכוש", ולכן מבקשים להרחיב את הגדרת אזור, כך שאפשר יהיה להכריז גם על עטרות וברקן כיישובי ספר.
טליה דולן-גדיש: אבל נאמר במפורש "שנפגעו באופן קשה במהומות".
טליה דולן-גדיש: אני חושבת שכשהקורא הסביר קורא "נפגעו באופן קשה במהומות", הוא מבין שאדם בדרכו לעבודה נפגע באזור עטרות.
ויצמן שירי: שר האוצר יחליט.
טליה דולן-גדיש: חבר הכנסת ויצמן שירי, יש ירידה גדולה בהכנסות באותם אזורים, ולכן תנו אפשרות לפצות.
טליה דולן-גדיש: יכול להיות שזה נכון, אבל זה בהחלט נושא חדש.
ראובן ריבלין: כתוב בהצעת החוק "מוצע לאפשר לשר האוצר ולוועדת הכספים של הכנסת להכליל לתקופה קצובה" - זאת אומרת שזאת כאילו הוראת שעה - "שתקבע אזורים שאינם כלולים בגדר החוק בדרך כלל, כדי לתת פתרונות למפעלים במקומות שבהם באופן בלתי צפוי נגרמו נזקים כספיים כבדים כתוצאה ממאורעות ביטחוניים".
ראובן ריבלין: איזה עניין חדש יש פה?
ראובן ריבלין: כל מה שאמרתי פה כתוב בצורה מפורשת בהצעת החוק.
סאלח טריף: מי שמצביע בעד, מצביע בעד נושא חדש, ומי שמצביע נגד, מצביע נגד נושא חדש.
סאלח טריף: מי בעד נושא חדש?
סאלח טריף: הצבעה בעד – אין נגד – כולם נמנעים – 1 טענת נושא חדש לגבי חוק מס רכוש וקרן פיצויים (תיקון (תיקון מס' 30), לא נתקבלה.
סאלח טריף: המלצה לבחירת ממלא מקום ליושב ראש ועדת הכספים
ראובן ריבלין: אדוני היושב ראש, מכיוון שיכול להיות שמחר יעבור בקריאה ראשונה חוק התקציב, ואין לוועדת הכספים יושב ראש קבוע, אני מבקש למנות את חבר הכנסת ישראל כץ לתפקיד יושב הראש.
אתי בן-יוסף: חבר הכנסת כץ, האם אתה חבר ועדה מן המניין?
ראובן ריבלין: כן, הוא חבר ועדה מן המניין.
אתי בן-יוסף: צריך להמליץ להם לבחור בך כממלא מקום.
סאלח טריף: מי בעד אישור בקשת חבר הכנסת ריבלין?
סאלח טריף: הצבעה בעד – כולם נגד – אין ההצעה לבחור את חבר הכנסת ישראל כץ כממלא מקום יושב ראש ועדת הכספים נתקבלה.
סאלח טריף: העברה מוועדה לוועדה משותפת – חוק הכניסה לישראל, בראשות ועדת הפנים ואיכות הסביבה
סאלח טריף: חבר הכנסת רובינשטיין, יושב ראש ועדת החוקה, חוק ומשפט אומר שהצעת חוק הכניסה לישראל אושרה בקריאה ראשונה, והועברה לוועדת החוקה חוק ומשפט.
סאלח טריף: עוד הוא אומר: "לבקשת שר הפנים, ובהסכמתי, הועברה הצעת החוק לדיון בוועדת הפנים ואיכות הסביבה.
אתי בן-יוסף: לא, רוצים עכשיו להקים ועדה משותפת של ועדת החוקה, חוק ומשפט וועדת הפנים ואיכות הסביבה.
סאלח טריף: "לאחר התייעצות, הוחלט לפנות לוועדת הכנסת ולבקש הקמת ועדה משותפת של ועדת החוקה, חוק ומשפט וועדת הפנים ואיכות הסביבה.
סאלח טריף: " הצבעה בעד – רוב נגד – מיעוט העברת חוק הכניסה לישראל לדיון בוועדה משותפת של ועדת החוקה, חוק ומשפט וועדת הפנים ואיכות הסביבה נתקבלה.
אתי בן-יוסף: כמה חברים יהיו בוועדה?
סאלח טריף: יהיו שישה חברים, לא יותר.
אתי בן-יוסף: שלושה מכל ועדה, ובראשות ועדת הפנים ואיכות הסביבה.
ארבל אסטרחן: שמונה חברים, ארבעה חברי כנסת מכל ועדה.
סאלח טריף: בסדר, שמונה חברי כנסת.
אתי בן-יוסף: אנחנו נמליץ לכנסת לשנות את ההחלטה.
אתי בן-יוסף: 8.
אתי בן-יוסף: פטור מחובת הנחה – חוק בתי הדין הדרוזים
סאלח טריף: לא ציפו לכך שיהיה שר דרוזי בממשלה.
סאלח טריף: כדי למנוע מצב שבו לא יהיה קוורום לוועדת המינויים, צריך לעשות שינוי.
סאלח טריף: הכנסת נשארת באותו סטטוס של שני חברי כנסת דרוזים, ואם אין שניים אלא חבר כנסת אחד, בוחרים איש ציבור.
סאלח טריף: מכיוון שגם הסמכויות של כל בתי הדין הועברו בהסכמה למשרד המשפטים, נשאר שר המשפטים כאחראי על העניין, אבל נוסף שר דרוזי.
סאלח טריף: צריך לזכור שהוועדה צריכה להמשיך לתפקד.
סאלח טריף: לא יעלה על הדעת שבוועדה יהיה חבר שר אחר ואני לא, מלבד שר המשפטים.
אליעזר זנדברג: למרות שאני אצביע בעד, אני חושב שזה דווקא הגיוני ששר המשפטים יהיה חבר בוועדה, ולא משנה המוצא שלו.
סאלח טריף: לא, שר המשפטים בתוקף תפקידו יהיה חבר ועדה.
סאלח טריף: מי בעד הפטור מחובת הנחה בחוק בתי הדין הדרוזיים?
סאלח טריף: הצבעה בעד – 3 נגד – אין הבקשה לפטור מחובת הנחה את חוק בתי הדין הדרוזיים התקבלה.
סאלח טריף: אושרה הבקשה לפטור מחובת הנחה את חוק בתי הדין הדרוזיים.
סאלח טריף: קביעת מסגרת דיון להצגת ממשלה
סאלח טריף: "ראש הממשלה הנבחר, אריאל שרון, מתכוון להציג את ממשלתו בכנסת, ביום רביעי, י"ב באדר התשס"א, 7/3/2001.
סאלח טריף: על פי סעיף 47(א) לתקנון הכנסת, הדיון בכינון הממשלה הוא סיעתי, ואודה אם תקבע מסגרת דיון של שלוש שעות, מסגרת זהה לזו שנקבעה לפני שנתיים, עם כינונה של ממשלת ברק.
סאלח טריף: בסעיף 48(1) לתקנון נאמר "שבכל דיון יהא לכל סיעה 10 דקות לפחות", כך שבחישוב כולל מדובר בהרבה יותר מ-3 שעות".
סאלח טריף: מי בעד אישור דיון סיעתי של שלוש שעות?
ארבל אסטרחן: כמה סיעות יש?
אריה האן: 18.
ארבל אסטרחן: אז מסגרת הדיון היא בדיוק שלוש שעות.
אריה האן: בפעם הקודמת הדיון ארך שבע שעות.
סאלח טריף: מי בעד אישור מסגרת דיון של שלוש שעות בדיון סיעתי?
סאלח טריף: הצבעה בעד – 3 נגד – אין הבקשה לקבוע מסגרת דיון של שלוש שעות לדיון הסיעתי על כינון הממשלה נתקבלה.
סאלח טריף: איך תהיה חלוקת הזמן לכל סיעה?
אריה האן: נקצה דקה וחצי לכל חבר כנסת.
אריה האן: 10.
אריה האן: פטור מחובת הנחה להצעת חוק שירות ביטחון (דחיית שירות לתלמידי ישיבות שתורתם אומנותם) (הוראת שעה), התש"ס-2000
אריה האן: חבר הכנסת טריף, החוק שאתה מעלה בשעה 15:15 צריך שחרור מחובת הנחה.
סאלח טריף: בהמשך לעבודתנו בחוק טל, יש כאן בקשה לפטור מחובת הנחה של חוק טל.
סאלח טריף: אני רוצה להבהיר במה מדובר כאן.
סאלח טריף: לא מדובר כאן על מחטף של החוק העיקרי עצמו ושל חקיקה חפוזה ביום אחד, דבר שהתנגדתי לו מכל וכל.
סאלח טריף: בסך הכל מדובר בהארכת תוקף הוראת השעה.
סאלח טריף: כזכור לכם, עשינו זאת בהוראת שעה בעבר למשך שלושה חודשים.
סאלח טריף: אנחנו עוסקים בדברים לא פחות חשובים, כמו: תקציב המדינה, הרכבת ממשלה וכן הלאה, ולכן הצבא לא ערוך לכך, ואף אחד לא יכול לטפל בסוגייה הזאת.
סאלח טריף: זה גם מחייב חקיקה איטית, חשובה ויסודית.
סאלח טריף: על כן, מוצע כאן תוקף הארכת השעה.
סאלח טריף: זה פיצול של חוק טל, כמו שעשינו בעבר.
אתי בן-יוסף: זה לא חוק טל, זה חוק שירות ביטחון (דחיית שירות לתלמידי ישיבות שתורתם אומנותם).
סאלח טריף: תהיה תקופה סבירה, שבה אפשר יהיה לחוקק את החוק העיקרי.
סאלח טריף: על זה אנחנו מדברים.
אריה האן: הבעיה היא רק אחת, שהוצע פטור מחובת הנחה רק כדי שאפשר יהיה לקיים היום דיון, וההצבעה תתקיים אחרי 24 שעות מחר.
סאלח טריף: זאת הבהרת המזכיר, וזו ההצעה - הצעת הוועדה המיוחדת להצעת חוק שירות ביטחון (דחיית שירות לתלמידי ישיבות שתורתם אומנותם) (הוראת שעה), התש"ס-2000, לפיצול הצעת החוק, בהתאם להוראות סעיף 121 לתקנון הכנסת.
סאלח טריף: בעד – 2 נגד – 2 נמנעים – אין הבקשה לפטור מחובת הנחה של הצעת חוק שירות ביטחון (דחיית שירות לתלמידי ישיבות שתורתם אומנותם) (הוראת שעה), התש"ס-2000, לא נתקבלה.
סאלח טריף: בעוד חמש דקות נקיים רביזיה.
סאלח טריף: בעד – 5 נגד – 1 נמנעים – אין הרביזיה אושרה.
סאלח טריף: הרביזיה אושרה.
סאלח טריף: אני חוזר עוד פעם על השאלה – מי בעד אישור הבקשה לפטור מחובת הנחה את החוק שיונח אחרי אישור הפיצול בוועדת טל, בנושא הוראת השעה?
סאלח טריף: בעד – 5 נגד – 1 נמנעים – אין הבקשה לפטור מחובת הנחה את החוק שיונח אחרי אישור הפיצול בוועדת טל, נתקבלה.
סאלח טריף: הבקשה אושרה, תודה רבה לכם.
ראובן ריבלין: לצערי הרב, החומר היה מוכן מספר דקות אחרי שהישיבה נסגרה.
ראובן ריבלין: אנחנו נדון בחוק הבחירה הישירה כשעתיים.
אריה האן: לפי חלוקה פרופורציונלית.
אליעזר זנדברג: ומן הסתם, אני לא מוצא שום דחיפות.
אליעזר זנדברג: למעשה צריכים הסכמה של קואליציה לקיים את הדיון היום.
אליעזר זנדברג: הדבר הזה של הגבלת הזמן נראה לי דבר סביר.
נעמי חזן: על משהו אחר.
מיכאל קליינר: אני חושב, שהנוהל הזה, שהיה בכנסות קודמות, היינו משתמשים בו רק במקרים חריגים ויוצאי דופן, מכיוון שחורגים מתקנון הכנסת.
מיכאל קליינר: אם הדברים נעשים אוטומטית,בכל דיון, צריך או לא צריך, חיוני לא חיוני, משתמשים בו בסיטונאות ורומסים את היכולת של חברי הכנסת לא מקובל עלי.
סאלח טריף: איזה סיטונאות.
סאלח טריף: במשך שנה וחצי זו הפעם השניה שזה קורה.
מיכאל קליינר: לא זו לא הפעם השניה.
מיכאל קליינר: זו השלישית או הרביעית.
סאלח טריף: לא, זו לא סיטונאות.
מיכאל קליינר: אבל מאז שזה התחיל, זה בכל פעם.
ראובן ריבלין: אם יהיה לך רוב, אתה צודק.
מיכאל קליינר: רובי, הרוב יכול לא לתת למיעוט להשמיע את דברו בכלל.
מיכאל קליינר: אני מוכן להגיע להסכמה סבירה.
מיכאל קליינר: דיברתי עם נעמי חזן, דיברתי עם רובי והכנתי הסתייגויות ל-25 דקות ויכולתי להגיש גם אלף.
ראובן ריבלין: אתה מדבר על חוק טל?
מיכאל קליינר: על חוק טל.
ראובן ריבלין: אנחנו עכשיו לא מדברים על חוק טל.
ראובן ריבלין: בחוק טל אני אסכים איתך.
סאלח טריף: אני מבקש לאשר את הבקשה לפטור מחובת הנחה של ביטול חוק הבחירה הישירה וחוק יסוד: הממשלה וחוק הממשלה, התשס"א-2001, לפני הקריאה השניה והשלישית.
את ידו: הצבעה בעד – הרוב נגד – 3 נמנעים – אין
סאלח טריף: ברוב גדול נגד שלושה, אני קובע שהבקשה אושרה.
סאלח טריף: אני מבקש לקבוע דיון מיוחד בהסכמה.
סאלח טריף: מי בעד לקיים דיון בהסתייגויות למשך שעתיים, על פי ההסכמה שהתקבלה כאן?
סאלח טריף: רבותי, רביזיה.
סאלח טריף: בעדו 2 דקות רביזיה.
אופיר פינס-פז: איך השעתיים מתחלקות בין המסתייגים?
ראובן ריבלין: נראה את כל ההסתייגויות ובהתאם לפרופורציה.
אופיר פינס-פז: שכל מסתייג יסתייג לפחות במשך 5 דקות, ואם ישאר זמן, אז יתנו למי שיש לו יותר הסתייגויות.
שלמה שהם: זה לא בטוח.
שלמה שהם: אני רוצה לקחת את רשימת מספר ההסתייגויות ואז נראה.
ראובן ריבלין: לפי מסתייגים ולא לפי מספר ההסתייגויות.
סאלח טריף: כל מסתייג ידבר ואת הזמן יחלקו לפי הסדר.
סאלח טריף: רבותי, שתי דקות עברו ואנחנו מבקשים להצביע על בקשת הרביזיה.
סאלח טריף: מי בעד הרביזיה ירים את ידו?
סאלח טריף: בעד – 1 נגד – כולם נמנעים – אין
סאלח טריף: בחירת מ"מ ליו"רהכנסת.
סאלח טריף: בינתיים, אני מבקש למנות ממלא מקום ליושב ראש הכנסת, בתקופה שהוא ייעדר מהארץ מה-8 למרס ועד שובו ארצה, את סגן היושב ראש דוד טל.
סאלח טריף: מי בעד רבותי?
סאלח טריף: בעד – כולם.
סאלח טריף: חוק טל.
סאלח טריף: בבקשה, חבר הכנסת ריבלין.
ראובן ריבלין: הנושא הבא שביקשנו להעלות הוא נושא חוק טל.
ראובן ריבלין: ובכן, חוק טל כבר קיבלנו חופש מחובת הנחה ואין צורך בשחרור מחובת הנחה בפעם נוספת.
ראובן ריבלין: החוק הונח כבר אתמול, גם על חשבון היום.
ראובן ריבלין: עכשיו, יש לנו רק בעיה של הסתייגויות לגבי חוק טל.
קבוצות הסתייגויות: קבוצת מר"צ, קבוצת לפיד, ועכשיו הצטרף גם קליינר.
אופיר פינס-פז: גם אני הגשתי הסתייגויות.
ארבל אסטרחן: כן, יש של אופיר פינס ושל קבוצת יהלום.
מוחמד ברכה: גם אנחנו.
סאלח טריף: אני אאשר לך.
נעמי חזן: אם אתם רוצים לפתוח את זה,ף אז אני אתעקש ל-50 הסתייגויות.
ראובן ריבלין: עוד לא קבענו את הזמן.
נעמי חזן: האם מר"צ עם מסתייג אחד, מקבל מחצית הזמן של כל הסיעות.
ראובן ריבלין: אז לאחרים אין זמן.
ראובן ריבלין: זה קרה לי בליכוד הרבה פעמים.
ראובן ריבלין: למשל, בשנתיים האחרונות אני דיברתי והסיעה שתקה.
ראובן ריבלין: זו היתה החלוקה.
ראובן ריבלין: לעומת זאת, אני עבדתי והם בילו.
ראובן ריבלין: רבותי, אנחנו רוצים לעזור.
ראובן ריבלין: אנחנו צריכים לזכור שמיד אחרי חוק טל, יעבור או לא יעבור, מציגים את הממשלה.
ראובן ריבלין: הוזמנו סגל א' של כל מדינת ישראל לשעה 17:00.
ראובן ריבלין: לא נגמור בשעה 17:00, כי לצערנו הרב רבים מהחברים משתתפים בצערה ובהלוויתו של אביה של חברת הכנסת, השרה, דליה איציק.
ראובן ריבלין: לכן אנחנו צריכים להגביל את עצמנו להצטמצם.
ראובן ריבלין: אני, כאשר ישבנו על חוק טל ולא ידעתי עדין מי המסתייגים, היו פה שתי קבוצות.
ראובן ריבלין: בא קליינר ואמר שהוא רוצה גם, בא פינס ואמר שהוא רוצה גם.
ראובן ריבלין: ברכה גם, יכול לדבר גם 5 דקות, זה לא בעיה.
ראובן ריבלין: אנחנו נקבע מסגרת הסתייגויות של שעה וחצי.
ראובן ריבלין: הוא רוצה שלושת רבעי שעה.
אריה האן: לא שעה וחצי.
סאלח טריף: מתי יתחיל הדיון?
ראובן ריבלין: שעה וחצי בהתאם למוסכם.
ראובן ריבלין: קבוצת לפיד – חצי שעה.
ראובן ריבלין: קבוצת מר"צ – חצי שעה וחצי שעה למסתייגים הבודדים קליינר, אופיר פינס ויהלום.
ארבל אסטרחן: יהלום נתן גם קבוצה.
ראובן ריבלין: אז ניקח 5 דקות מהם ו-5 דקות מהם וניתן לקבוצת יהלום רבע שעה.
ראובן ריבלין: 25 דקות למר"צ, 25 דקות ל... ועוד 40 דקות לשאר העולם.
סאלח טריף: 25 דקות לבודדים.
סאלח טריף: רבותי, זה ההסדר שאנחנו רוצים אשר.
מיכאל קליינר: אני צריך פעם אחת זמן.
מיכאל קליינר: אחרי 3 דקות סתמו לי את הפה.
מיכאל קליינר: מותר לי לדבר.
סאלח טריף: מי בעד השעה וחצי כמסגרת דיון.
סאלח טריף: בעד – כולם נגד – 1 נמנעים – אין
סאלח טריף: בחירת מ"מ ליו"ר ועדת הכנסת.
סאלח טריף: רבותי, אני מבקש להודות לכם.
סאלח טריף: בלב כבד, אני מבקש כאן עכשיו, לבחור באופיר פינס כממלא מקום יושב ראש הוועדה, מהקטע...
בנימין אלון: מה הוא היה עד עכשיו?
סאלח טריף: עכשיו זה באופן רשמי.
סאלח טריף: מי בעד לאשר את הבקשה, ירים את ידו.
סאלח טריף: בעד – כולם נגד – אין נמנעים – אין תודה.
סאלח טריף: אני מתכבד לפתוח את הישיבה ולהודיע לחברים, שהיות וסדר היום כל כך עמוס ויש לחלק מאתנו משפחות שבאו לכאן ואני מקווה שאתם שמחים בשמחתנו, וצריך לקיים דיון בעניין הצגת הממשלה וצריך לדאוג לכך שההשבעה תהיה בשעות נורמליות, כדי לאפשר שבעת הצגת הממשלה יהיו כאן הילדים הקטנים והמשפחות.
סאלח טריף: אני מבקש ומציע, שלהודעות סיעות שיהיו לממשלה הזאת, יינתן זמן של שעה וחצי.
סאלח טריף: אם לסיעות האופוזיציה תהיה בעיה, ניתן להם על חשבוננו.
סאלח טריף: לא תהיה בעיה ובלבד שנבין שזה דבר שלא יכול להיות בשעה מאוחרת בלילה.
שאול יהלום: אני רוצה לשאול לגבי הכינוס של וועדת הכנסת עכשיו: עמדת המפד"ל היתה לבוא לקראת "גשר" מלכתחילה.
שאול יהלום: אבל כאן, דווקא הסיעות הגדולות נמנעו מכך ומשכו את "גשר" בגרון והוציאו להם את הנשמה, והנה עכשיו אומרים לי שיש עיסקה.
שאול יהלום: מתכנסת ועדת הכנסת, יחליטו על התפלגות ותמורת זאת סיעת "גשר" תצביע בעד שינוי שיטת הבחירות.
שאול יהלום: אני רוצה לשאול...
סאלח טריף: חבר הכנסת יהלום, אני יודע על דבר אחד שהודעתי עליו עכשיו והוא: לקצר ולעשות ישיבה של הצגת הממשלה ושינוי הודעת סיעות לשעה וחצי.
סאלח טריף: מעבר לזה, האמן לי, אני לא יודע כלום.
שאול יהלום: זה הנושא היחיד?
נעמי חזן: אדוני היושב ראש, אנחנו עומדים להשביע את הממשלה הגדולה ביותר בתולדות המדינה.
נעמי חזן: האופוזיציה מאוד קטנה.
נעמי חזן: לאורך כל היום התחשבנו בבקשות יוצאות דופן, בכל מה שקשור בצמצום התנגדויות.
נעמי חזן: הודעה על כינון ממשלה, בדרך כלל זה דיון אישי בעצם מהותה.
נעמי חזן: כשיש בקשה עוד פעם לקצר, אני חושבת שזה כבר מתחיל לפגוע בכל ההיבטים.
סאלח טריף: חברת הכנסת חזן, הבנתי את הענין.
סאלח טריף: אנחנו נפצה את האופוזיציה בזה שניקח מהסיעות הגדולות לטובתכם.
סאלח טריף: זה ההסדר.
סאלח טריף: כינון ממשלה זה דיון סיעתי חברת הכנסת חזן, על פי התקנון.
סאלח טריף: סיכמנו.
סאלח טריף: רבותי, מי בעד לאשר שעה וחצי של הודעת סיעות ודיון על הצגת הממשלה ירים את ידו, כאשר אנחנו ניתן עדיפות לסיעות האופוזיציה בלוח הזמנים.
סאלח טריף: רובי ואופיר ידאגו לזה.
סאלח טריף: ש"ס, הליכוד, עבודה, ידברו כל אחד 5 דקות ויינתן יותר זמן.
סאלח טריף: .. תודה רבה.
סאלח טריף: הנושא הזה הסתיים והוא מאושר.
סאלח טריף: במקום 3 שעות שנקבעו אתמול, יתקיים דיון סיעתי של שעה וחצי.
סאלח טריף: סיעות : העבודה, הליכוד וש"ס – תקבלנה 5 דקות כל אחת.
סאלח טריף: התפלגות סיעת ישראל אחת
סאלח טריף: אני מבקש לשמוע על התפלגות סיעת "ישראל אחת" מחבר הכנסת אופיר פינס.
אופיר פינס-פז: חברי הכנסת, דוד לוי והחברים האחרים מסיעת "גשר" פנו אלינו לפני שבועיים בערך וביקשו להתפלג בהסכמה מסיעת "ישראל אחת".
אופיר פינס-פז: במקביל, הם הניחו הצעת חוק שמשנה חוק יסוד, במידה וזה לא יהיה בהסכמה.
אופיר פינס-פז: אנחנו התנגדנו באופן נחרץ לשינוי חוק יסוד, משום שחשבנו שזה לא הליך תקין וזה לא הליך נכון.
אופיר פינס-פז: קיימנו דיון בסיעת "ישראל אחת".
אופיר פינס-פז: השותפות שלנו עם "גשר" הסתיימה, היא לא רלבנטית, היא לא נותנת כלום.
אברהם הירשזון: מה היא נתנה לפני זה?
אופיר פינס-פז: לפני כן היא נתנה לנו את רשות הממשלה לדעתי ואני חושב שהיא נתנה לנו גם יכולת פעולה משותפת.
אופיר פינס-פז: אבל, מרגע שהשותפות נסתיימה ומרגע שהשותפות פגה, לא ראינו טעם להמשיך ולהחזיק את חברי "גשר" אצלנו כבני ערובה, ולפי כך, אנחנו מציעים ואנחנו מוכנים לקבל את התפלגותם של חברי מפלגת "גשר" בהסכמה מאתנו.
אופיר פינס-פז: זה גירושין בהסכמה.
אופיר פינס-פז: כל אחד ילך לדרכו, ובא לציון גואל.
יוסף לפיד: מה התמורה?
אופיר פינס-פז: התמורה מאוד פשוטה: אין פה שום תמורה מיוחדת.
אליעזר זנדברג: התמורה היא שהם מצביעים אחרת?
אופיר פינס-פז: להיפך, הם מצביעים כמו בקריאה הראשונה.
אופיר פינס-פז: אני רוצה להסביר: חברי הכנסת של מפלגת "גשר" הצביעו בקריאה ראשונה לשינוי שיטת הבחירות ובעד השינוי.
אופיר פינס-פז: היתה איזו שהיא מריבה בין ראש הממשלה אריק שרון, לבין דוד לוי, שיכולה היתה לגרום לזה שהם יצביעו היום ההיפך מדעתם.
אופיר פינס-פז: הם התחייבו לנו, שהם יצביעו על פי הצבעתם המקורית לשינוי שיטת הבחירות וזה הכל.
אופיר פינס-פז: הם ימשיכו להצביע אתנו בעניין הזה.
מקסים לוי: מי שמדבר על "דיל", שיראה שאני חתום ותמונתי הופיעה בכל העיתונים על הנושא של שינוי וגם דוד לוי.
מקסים לוי: מי שאומר "דיל" או "לא דיל", הוא סתם.
יוסף לפיד: לפני חצי שעה אתה אמרת לי שאתה מצביע נגד.
יוסף לפיד: אתה הודעת לי.
מקסים לוי: אנחנו בעד הנושא של הבחירה הישירה, אני מופיע בתמונות ואני חתום על הצעת החוק.
מקסים לוי: נכון שאמרנו שאנחנו נקיים התייעצות ודעתי היתה להתנגד לכל מבחינת הממשלה ואת זה אמרתי לך ולא רק לך, אלא לכולם.
מקסים לוי: אני הבעתי את דעתי גם בישיבת הסיעה.
מקסים לוי: אז מי שמדבר על "דילים", על מה ה"דילים" מדברים?
מקסים לוי: אם לא הופעתי בתמונות של הצעת החוק, אם אני לא חתום על הצעת החוק, אז יכול לבוא אדם ולומר כך.
מקסים לוי: אבל על מה אתם מדברים בכלל?
מקסים לוי: היתה שיחה בין אופיר לבין סאלח טריף לבין דוד לוי לפני שבוע במזנון חברי הכנסת, שלא נלך למריבות על הצעת החוק ואופיר התנגד להצעת החוק והוא אמר שלא שנגיע להסכמה.
מקסים לוי: אז מה קרה?
דובר: אדוני היושב ראש, אני מבקש התייעצות סיעתית.
סאלח טריף: יש בקשה להתייעצות סיעתית של סיעת ש"ס ולכן אני נותן לה מעכשיו 5 דקות.
שאול יהלום: אדוני היושב ראש, אני מבקש את תשומת ליבה של היועצת המשפטית, על שולחן הכנסת הונחה חוברת של כל ההסכמים הקואליציוניים, שעל סמך החוברת הזאת מוצגת הממשלה.
שאול יהלום: 24 שעות קודם היא הונחה.
שאול יהלום: אם לא הוצגה הממשלה על סמך זה, אז צריכים 24 שעות.
שאול יהלום: בחוברת הזאת יש מכתב של מזכיר מפלגת העבודה ולכן זה הונח על שולחן הכנסת, אתמול בשעה 17:00, שאומר במפורש שהוא מתנגד לכך שסיעת "גשר" תתפלג ושתהיה התפלגות מסיעת מפלגת העבודה.
מקסים לוי: אני לא במפלגת העבודה, אני ב"גשר".
שאול יהלום: כוונתי מ"ישראל אחת".
שאול יהלום: לכן, לא יכול להיות שכאשר מונח החומר 24 שעות קודם יהיה מסמך כזה, ועכשיו, 5 דקות...
מקסים לוי: מה זה שייך בכלל?
סאלח טריף: זה לא ענייננו.
ראובן ריבלין: חבר הכנסת יהלום שכח לומר שגם אתמול אכלתי שניצל, כי זה רלוונטי בדיוק כמו מה שהוא אמר.
אליעזר זנדברג: שני החוקים שאנחנו עוסקים בהם ברגעים אלה ממש, אנחנו דנים בהם לפני כינון הממשלה, בגלל שזה חלק מן התנאים המקדימים לאישורה של הממשלה.
אליעזר זנדברג: חוק הבחירה הישירה תלוי וקשור בעניין הזה ומכאן הקשר להסכמים קואליציוניים.
אליעזר זנדברג: בקשתי מהיועצת המשפטית של הוועדה, לתת את חוות דעתה בעניין הזה.
סאלח טריף: אני הזמנתי את היועצת המשפטית, אבל, אני כבר אומר לכם שמה שמתנהל במליאה זה לא מענייננו.
סאלח טריף: לגבי הצגת הממשלה, את הטענות שאתה תטען בעקבות קבלה החלטה כאן, תוכל לטעון במליאה.
ראובן ריבלין: אני חתום על כל ההסכמים הקואליציוניים ואני מבקש את רשות הדיבור.
סאלח טריף: מיד אתן לך, אבל לפני כן, אני מבקש לומר שיש כאן בקשה שאנחנו דנים בה.
סאלח טריף: אני לא שמעתי שהם מצטרפים לקואליציה ואני לא יודע מה קרה.
משה גפני: אדוני היושב ראש, אני שומע בפעם הראשונה בבניין הזה, שנעשים הסכמים ודברים מהסוג הזה.
משה גפני: הדבר היחיד שראיתי זה שבא יושב ראש סיעת העבודה ואומר שבהסכמה אנחנו מוכנים לפיצול הזה ועכשיו אני רואה פה לא הסכמים, אלא שמאיימים על חבר הכנסת מקסים לוי...
משה גפני: יש פה חברי כנסת שצועקים עליו שכן יתפלג או לא יתפלג.
משה גפני: לאן נגיע עם זה?
משה גפני: אני חושב שהדבר נעשה כדין, הוא נעשה בהסכמה.
משה גפני: יש פה בוועדת הכנסת מספיק ויכוחים על דברים.
משה גפני: זה נעשה בהסכמה ואנחנו צריכים לכבד את זה.
משה גפני: מה האיומים האלה?
סאלח טריף: אני מודיע שחבר הכנסת גפני צודק.
סאלח טריף: אנחנו נשמע את גברת אסטרחן בעניין.
סאלח טריף: זהו עניין טכני יותר.
סאלח טריף: בבקשה חבר הכנסת ריבלין.
ראובן ריבלין: אני חתום בשם ראש הממשלה הנבחר על כל ההסכמים הקואליציוניים, שכאלה הסכמים קואליציוניים עושים בין סיעת הליכוד, שהיא סיעתו של ראש הממשלה הנבחר, לבין כל המרכיבים האחרים בקואליציה.
ראובן ריבלין: אני מצהיר לפניכם שלא חתמתי על שום הסכם עם חבר הכנסת מקסים לוי, שהוא יושב ראש סיעת "גשר" ואני מצר על כך שלא חתמתי אתו על הסכם כזה.
ראובן ריבלין: אני מוכרח לומר, שדבריו של יהלום, שבדרך כלל אני לא מסכים אתם אבל אני מאוד מתפעל מהם לא מובנים לי, משום שלא נעשה שום הסכם בקשר לממשלה, שהרי, למשל, בהסכמים הקואליציוניים רן ואני נמצאים משני צידי המתרס בכל מה שקשור לבחירה הישירה ולעומת זאת, אני ופינס נמצאים משני צידי המתרס כאשר מדובר בחוק טל.
ראובן ריבלין: זאת אומרת, הדברים הולכים פה לאורך ולרוחב הלוח ואין כאן שום דבר.
סאלח טריף: אני מבקש לשמוע את דברי היועצת המשפטית.
ארבל אסטרחן: מדובר פה בהודעה של סיעת "ישראל אחת" על התפלגות שלה ובהתאם לחוק הבחירות לכנסת ולראש הממשלה נדרש אישור של ועדת הכנסת.
ארבל אסטרחן: לפני שוועדת הכנסת נדרשת לאישור, אני רוצה להביא לידיעת חברי הוועדה ובעיקר לידיעת חברי הסיעות המתפלגות, לעניין מימון הבחירות שיינתן לסיעות.
ארבל אסטרחן: היום המימון ניתן למפלגות השונות בנפרד, אבל היום זה לפי סעיף 12 לחוק המימון, שמדבר על סיעה שמורכבת ממספר מפלגות ויכולה לקבל את המימון בנפרד.
ארבל אסטרחן: ברגע שתאושר ההתפלגות, המימון יינתן לשתי המפלגות בנפרד...
אופיר פינס-פז: כן, אבל מבחינת הכסף אין שום הבדל.
ארבל אסטרחן: יהיה הבדל כי מוטי משעני נכנס, אבל הכסף שלו הולך היום לעבודה ואחרי ההתפלגות הוא ילך ל"גשר" ואני רוצה להדגיש שגם החובות ילכו ביחד עם קבלת הכסף.
ארבל אסטרחן: זאת אומרת, סיעה שהיום תקבל יותר כסף, גם החוב שלה היחסי יגדל וזה אומר שחובה של "ישראל אחת", יגדל.
סאלח טריף: רבותי, אני מבקש לאשר את בקשת סיעת "ישראל אחת" להתפלג לשתי סיעות, "גשר" ו"ישראל אחת".
סאלח טריף: בעד – הרוב נגד – 1 נמנעים – אין ברוב גדול אושרה הבקשה.
אופיר פינס-פז: הנושא הראשון שהיינו אמורים לדון בו הוא סדרי הדיון בתקציב המדינה לשנת 2001, קריאה שנייה וקריאה שלישית, אבל קודם לכן עלינו לסכם את עניין הארכת מועד צאת הכנסת לפגרת פסח.